Otto von Freymann

Carl Otto Friedrich von Freymann (Venemaal tuntud kui Otto Ottovitš, vene keeles Отто Оттович фон Фрейман) (26. mai (ukj 6. juuni) 1788 – 18. detsember (ukj 30. detsember) 1858 Kiiev) oli Vene keisririigi sõjaväelane (inseneriväe kindralleitnant).Erik Amburgeri andmebaas. Nr 66665

Elulugu
Ta oli Narva Insenerikomando ülem, 1805–1814 kindralstaabi ohvitser Kaukaasias, 1819–1829 Riia insenerikomando ülem Riias. Aastatel 1829–1836 oli ta Liivimaa ja aastatel 1837–1854 Kiievi inseneriringkonna ülem.

Vene-Türgi sõja ajal 1809 sai ta Püha Vladimiri ordeni IV klassi ja 1826. aastal Püha Georgi ordeni IV klassi kavaleriks.

Perekond
Tema vanemad olid Nursi FreymannidestCarl Arvid von Klingspor: Baltisches Wappenbuch. Wappen sämmtlicher, den Ritterschaften von Livland, Estland, Kurland und Oesel zugehöriger Adelsgeschlechter. Stockholm 1882 vapp info põlvnev kreisikohtu assessor, Iigaste mõisaomanikLeonhard von Stryk: Beiträge zur Geschichte der Rittergüter Livlands. Erster Teil, Der ehstnische District... Dorpat: C. Mattiesen, 1877, lk 152–153, vene leitnant Otto Reinhold von Freymann (1760 Kiuma − 1820 Iigaste) ja Juliane von Stackelberg (1766–1795), kes oli Piibe mõisniku Rudolph Magnus von Stackelbergi ja Marie Eleonore von Freymanni tütar.Genealogisches Handbuch der baltischen Ritterschaften, Teil 1: Livland, Bd.:1, Görlitz, 1929, lk.56–57 Tema lesestunud isa abiellus 1797. aastal kindralleitnant Ferdinand von Freymanni tütre, Võrumaa Rõuge kihelkonna Juba (Quellenhof) mõisaomaniku Ernestine Elisabeth von Freymanniga (1772–1830).

Tema nooremad vennad Gustav von Freymann (1789 – surnud Orenburgis) ja Hermann von Freymann (1791–1865) olid mõlemad Vene kindralmajorid ja Peterburis surnud poolvend Eduard von Freymann (1807–1861) Vene kindralleitnant. Vanem vend Rudolph von Freymann (1786–1850) oli Vene ooberst, Pärnumaa Ermistu mõisaomanik ning Narvas sündinud Püha Georgi ordeni kavaleri Karl von Freymanni (1861–1920; Карл Владимирович фон Фрейман) vanaisa.Mitte-eestlaste elulood: Karl von Freiman Familiengeschichte der Familie v. Freymann a.d.H. Nursie

Otto von Freymann abiellus 29. jaanuaril 1817 Charlotte Torklusega (1801 Burtnieki − 1848 Kiiev), kes oli Samuel Torkluse ja Charlotte Karoline von Jarmerstedi tütar. Abielust sündisid:
Nicolaus von Freymann (1817–1846), Kiievi Ülikooli inglise keele lektor
Alexander von Freymann (1819–?), vene kapten, tõeline riiginõunik
Rudolph von Freymann (1821–?), vene kindralmajor, kindralmajorite Otto von Freymanni (1849–1924; О. Р. фон Фрейман)Hamina kadetikooli Haminan kadettikoulu õpetaja kansallisbiografia.fi: von Freymann, Otto Julius Nikolai Samuel ja Nicolai von Freymanni (1851–1904) ning kindralleitnant Eduard von Freymanni (1855–1920; vene Э. Р. фон Фрейман) isa.
Karl von Freymann (1822–1913), koolidirektor (viimati Vilniuses 1860)
Olga Anna Ottilde von Freymann (1825–1885)
Marie Karoline Ernestine von Freymann (1830–1899), abiellus 1854 Kiievis kindralleitnant (1890) Alexander Friedrich Jakob von Döringiga (sündinud 1829), kellele kuulus Soomes Hamina lähedal Vehkalahtis (Veckelax) asunud Rakila (Braksby) mõis.http://www.vonfreymann-chronik.de/frey113 Familiengeschichte der Familie v. Freymann a.d.H. Nursie

Hiljem abiellus ta 13. augustil 1850 Julie Karoline Konstantia Schwarziga (1811 Mahiloŭ − 1884 Peterburi), kes oli ooberst Nicolai Schwarzi tütar. Abielust sündis Kiievis 1851. aastal tütar Julie Elise Olga Marie von Freymann.

Auastmed
 Aasta Kuupäev  Auaste 1803 10. august 20px insener-praporštšik 1805 27. november 20px porutšik 1811 20. september 20px kapten 1813  20px major 1817 1. detsember 20px alampolkovnik 1827 8. jaanuar 20px polkovnik 1835 7. aprill 20px kindralmajor 1847 6. detsember 20px insener-kindralleitnant

Autasud
40px Püha Vladimiri ordeni IV klass (1809)
40px Püha Georgi ordeni IV klass (26. november 1826, 25-aastase teenistuse eest)
40px Püha Anna ordeni II klass (6. detsember 1827, keisrikroon mai 1839)
40px Püha Stanislavi ordeni I klass (1840)
40px Püha Anna ordeni I klass (1845, keisrikroon 29. november 1849)
40px Püha Vladimiri ordeni III klass (26. jaanuar 1852)

Viited

Välislingid
Familiengeschichte der Familie v. Freymann a.d.H. Nursie

Kategooria:Baltisaksa sõjaväelased
Kategooria:Püha Georgi IV klassi ordeni kavalerid
Kategooria:Püha Vladimiri III klassi ordeni kavalerid
Kategooria:Püha Vladimiri IV klassi ordeni kavalerid
Kategooria:Liivimaa inimesed
Kategooria:Sündinud 1788
Kategooria:Surnud 1858